“Я таксама”. Удзельнікі групы адвольна рассаджваюцца на падлозе ў кола. У цэнтры яго размяшчаецца вядучы. Ён уважліва сочыць за дзецьмі, якія сядзяць вакол яго. Вядучы павінен заўважыць якую-небудзь агульную для некаторых гульцоў (якая кідаецца ў вочы) дэталь, але не называць яе ўголас, а прамовіць толькі імёны людзей, якіх гэта тычыцца, затым папрасіць іх стаць побач з сабой. Гульцы, якія засталіся сядзець, павінны вызначыць, што ж ёсць падобнае ў тых, каго выклікалі ў цэнтр. Гульню важна правесці некалькі разоў, каб кожны гулец быў выбраны.